hu en de es hu hu hu hu hu hu en hu hu hu hu hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu
Lát(hat)atlan jóga – Relaxáló jóga utazás – Hallgasd a csendet! | Bambusz Lélek Jóga
+36 70 676 92 75bamboosoulyoga@gmail.com
Mondj igent az életre, mondj igent a jógára!
Mi is az a jóga?
8 március 20162016-04-28Király HelgaLeave a comment
Reggel korán kelsz, te vagy az első a családból. Mire a többiek felébrednek, addigra te már eltakarítottad a vacsora maradványait, megcsináltad a reggelit és épp a gyerek uzsonnáját csomagolod. Kapkodva összeszeded magad is és elkezded a napot. Elviszed a gyereket oviba/iskolába, bemész dolgozni, bosszant a főnök, rohansz haza, még anyósodhoz be kell ugranod, és akkor ma ki is hozza haza a gyereket?, bevásárolsz, végre hazaérsz, takarítasz, vacsorát főzöl, játszol/tanulsz a gyerekkel, majd ágyba teszed a családot és utolsóként te is nyugovóra térsz. Hogy elrepült ez a nap is?! Ma sem volt egy szusszanásnyi időd magadra…
Pedig mindig eltervezed… Régebben még arról ábrándoztál, hogy hazaérve veszel egy kényeztető habfürdőt, vagy leülsz végre egy finom teával a kedvenc könyvedet olvasni. Manapság már azzal is beérnéd, ha legalább mosogatás közben kiélvezhetnéd azt a 15-20 perc csendet, amikor nem visít a gyerek, nem károg a szomszéd és nem prédikál a főnök. De ilyenkor is csak azon jár az eszed, hogy a fehér vagy a színes ruhákat mosd ki először. Aztán arra gondolsz, hogy inkább megszöksz 1 lakatlan szigetre… 1 hétre…. najó, legalább 1 napra…
Ismerős az érzés? Rád fér a pihenés? Lazítanál? Kikapcsolódnál a hétköznapok monoton rohanásában?
Lassíts le! Végy egy mély levegőt! Vezesd le a feszültséget és szabadulj fel! Szökj meg – csak 1 órára! Add át magad a pihenésnek és feltöltődésnek, hogy újult erővel nézz szembe a holnappal! Meg persze a családdal (és az irigyeiddel), akik azon csodálkoznak, hogy honnan van ennyi energiád.
A Bambusz Lélek Jóga Lát(hat)atlan jóga órája pont ezt kínálja Neked. Egy 60 perces óra alatt szinte újjászületsz, mintha több napos „szabadságra” mentél volna a hétköznapokból. Mert, valljuk be, egy hétig úgysem bírnád az otthon melege nélkül…
A Lát(hat)atlan jóga középpontjában a befelé fordulás és elmélyedés áll, hogy érzéseinket és gondolatainkat tudatosan megfigyeljük, és kapcsolódjunk önmagunkkal. A testünk gyengéd átmozgatásával oldjuk a feszültséget, míg az érzékeink visszavonásával elmélyítjük az önismeretünket és testtudatunkat. Megtanuljuk tisztelni, értékelni és szeretni magunkat! Önmagunkért. Meg egy picit másokért is…
Kapcsolódj a lelkedhez, érezd a testedet és érezd jól magad a bőrödben!
Hangolódj rá a légzésedre és áramolj! Hallgasd a csendet és élvezd a jelen pillanatot!
A kevesebb néha több! Kapcsold ki a robot-pilótát és gyere élni! Kösd be a szemed és vesd le a gátlásaidat! Gyere játszani a mozgó meditáció és vizuális töprengés gyümölcsöző birodalmába! Egy kihívásokkal teli, de fantasztikus élmény vár a Lát(hat)atlan jóga világában.
Mikor és hol? Itt megtudhatod az aktuális órarendből.
A sötétség birodalma felfedezésre vár… Elég bátor vagy, hogy megismerd?
Várlak szeretettel a Bambusz Lélek Jóga Lát(hat)atlan jóga óráján!
Share on FacebookShare on TwitterShare on Google+
bambusz lélek jógaászana, csend, éberség, élet, elmélyedés, érzés és érzék, inspiráció, jelen, lazítás, meditálás, ön-mag, órák, relax, szabadság, szeretet, testtudat, tudatos, utazás
PING-PONG ÉS JÓGA, AVAGY JÁTÉK A PARKBAN
SZEVASZ TAVASZ-PONT! TAVASZVÁRÓ LÁT(HAT)ATLAN JÓGA
Vélemény, hozzászólás? Kilépés a válaszból
Az email címet nem tesszük közzé. A kötelező mezőket * karakterrel jelöljük.
Time limit is exhausted. Please reload CAPTCHA.  −  3  =  hat
© 2022 Bambusz Lélek Jóga